# GUIDE: HVORDAN FÅ DIN MILL GENERASJON 3 WIFI ENHET ONLINE IGJEN

**Hva har skjedd?**

07.11.2022 klokken 07:00, hadde vi tekniske problemer hvor flere servere gikk ned, dette har ført til at oppkoblede Mill Generasjon 3 enheter mistet kontakt med server og gikk offline.

Som en konsekvens av dette, har vi måttet bytte ut serveren. Det medfører dessverre at IP-adressen endres. Dette er grunnen til Mill Generasjon 3 enhetene må resettes. Vår fastvare (firmware) er programmert til å håndtere en slik endring, men fungerte ikke som tiltenkt. Vi forstår at dette er ubeleilig for mange og skaper hodebry i en hektisk hverdag. Vi kan ikke annet enn å beklage på det sterkeste at denne feilen har skjedd. Vi jobber med å forbedre feilen i firmware for å sikre at dette ikke skal skje igjen.

**Hva skjer med en offline Generasjon 3 enhet?**

Når en Generasjon 3 enhet er offline vil den fortsette å følge fastsatte temperaturer, timer og ukeplan. Dersom du har en Generasjon 3 enhet så vil den fortsette å følge de innstillingene som du hadde satt før den gikk offline. Det er ingen fare for at enheten din ikke varmer som den skal, det er bare ikke mulig å styre den via Mill-appen foreløpig. Du kan selvsagt styre den via knappene på ovnen som en midlertidig løsning til du får den online igjen.

**Hvilke Generasjon 3 enheter er berørt?**

* Generasjon 3 enheter med serienummer SKAN og SKAL (Dette gjelder kun enheter produsert i 2021 og 2022)
* Panelovn: Mill Invisible og Glass WiFi (serienummer SKAN og SKAL)
* Oljeovn: Mill Gentle Air Oil filled radiator WiFi (serienummer SKAN og SKAL)
* Gulvovn: Mill Convection WiFi 1200W (serienummer SKAN og SKAL)
* Socket: Mill WiFi Socket (serienummer SKAN og SKAL)
* Luftkvalitetsensor: Mill Sense (serienummer SKAN og SKAL)

**Hva skal jeg gjøre?**

For å løse dette og få enheten din på nett igjen må du først resette enheten for så å koble den til på nytt med Mill-appen:

*OBS! Husk å bruke lette trykk på displayet for å sikre at trykket på wifi-knappen under registreres*

* Reset enheten:

**Panelovn WiFi, Oljeovn WiFi eller Gulvovn WiFi:**

* + - Hold Wi-Fi knappen på enheten inne i **5-7 sekunder** til det dukker opp «Sr» på skjermen. Slipp deretter Wi-Fi knappen og ovnen resettes.

**Mill WiFi Socket og Mill Sense:**

* + - Hold knappen inne i 5-7 sekunder. Slipp deretter knappen og enheten resettes
* Alternativt kan du også fabrikkresette enheten ved å gjøre følgende (Gjelder kun Panelovn WiFi, Oljeovn WiFi og Convection WiFi):
  + Slå av ovnen
  + Slå den på igjen
  + Før 5 sekunder har gått trykker du på innstilling knappen (tannhjulikonet) på enhten til det dukker opp «Fr» på skjermen og deretter slipp knappen.
  + Ovnen er nå resett og Wi-Fi ikonet slått av.

**Du kan nå koble opp ovnen på nytt på vanlig måte ved å følge instruksene i appen.**

**Har du barnelås eller kommersiell-lås aktivert?**

Har du aktivert barnelås eller kommersiell lås så må den deaktiveres først, dette gjøres på følgende måte (Gjelder kun Panelovn WiFi, Oljeovn WiFi, Conveciton WiFi):

**Deaktivering av barnelås:**

* Slå av enheten
* Slå på enheten
  + Før det har gått 5 sekunder trykker du på innstillingsknappen (tannhjulikon) på enheten til det dukker opp «CH» i displayet. Slipp knappen.
  + Dette vil deaktivere barnelås og du kan nå resette ovnen som vist ovenfor.

**Deaktivering av kommersiell-lås:**

* Slå av enheten
* Slå på enheten
  + Før det har gått 5 sekunder trykker du på innstillingsknappen (tannhjul ikon) på enheten til det dukker opp «CO» i displayet. Slipp knappen.
  + Dette vil deaktivere kommersiell-lås og du kan nå resette ovnen som vist ovenfor.

Vi beklager igjen feilen som har skjedd og ulemper dette måtte medføre våre kunder.

Mvh

Mill Support

[Hjelp - Mill (millnorway.no)](https://millnorway.no/hjelp/)